গুৱাহাটী ৰে'ল ষ্টেশ্যনত আজি পুৱা প্ৰায় ১০-৩০ বজাত ৰে'ল আৰক্ষীয়ে বহু পৰিমাণৰ নিচাযুক্ত টেবলেটসহ দুজন সৰবৰাহকাৰীক আটক কৰে। ষ্টেশ্যনৰ ২নং প্লেটফৰ্মৰ পৰা ৰে'ল আৰক্ষীয়ে এগৰাকী মহিলাৰ লগতে আছতুল হক (২২) নামৰ যুৱকজনক আটক কৰে।
ৰে'ল আৰক্ষীয়ে আটক কৰা উক্ত সৰবৰাহকাৰী দুজন কলকাতাৰ পৰা উজনিমুৱা শৰাইঘাট এক্সপ্ৰেছ যোগে আহি নামিছিল বুলি জানিব পৰা গৈছে।
আৰক্ষীয়ে আটক কৰা মহিলা গৰাকীক ৰেহেনা খুলাকপাম (৩০) বুলি চিনাক্ত কৰা হৈছে। মনিপুৰৰ ইম্ফল পূব জিলাৰ মহিলাগৰাকীৰ স্বামীৰ নাম কৰিমুদ্দিন কিয়ামগেই।
আনহাতে আটক হোৱা আছতুল হক নলবাৰী জিলাৰ মুকালমুৱা থানাৰ অন্তৰ্গত লাওতোলাৰ ঘোগাৰ বাবুল আলীৰ পুত্ৰ বুলি জানিব পৰা গৈছে।
ৰে'ল আৰক্ষীয়ে সৰবৰাহকাৰী দুজনৰ পৰা তিনিখন বেগত কঢ়িয়াই অনা ১,০২,০০ টা এছপিএম-পিআৰএক্স কেপছুল আৰু ৭,৫০০ টা নাইট্ৰাজেপাম টেবলেট উদ্ধাৰ কৰে।
আৰক্ষীয়ে এই সন্দৰ্ভত তদন্ত কৰি পৰৱৰ্তী কাৰ্যব্যৱস্থা গ্ৰহণ কৰিব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
